Yerba di lama

Yerba di lama ta e unico mata cu flor cu ta crece den awanan costal rond mundo. Ta existi mas o ménos 60 especie di yerba marino cu ta pertenece na cuater famia (Posidoniaceae, Zosteraceae, Hydrocharitaceae y Cymodoceaceae) y tur ta pertenece na e orden Alismatales. Yerba di lama a evolua for di matanan terestre cu a recoloniza e oceano entre 70 i 100 miyon aña pasa. Veldnan di yerba di lama ta cubri solamente 0.1% di suelo di oceano na mundo.Dia mundial di Yerba di lama 2025: Kico ta nan balor?, BonDiaAruba (1 di maart 2025)thumb|center|280px|E skema aki ta mustra con organismonan di lama a evolua pa tera, unda nan a diversifica den multiple sorto di mata terestre y despues e yerbanan di lama a migra bek pa lama. 

 Ecologia 
Yerba di lama ta hunga un ròl importante den e ecosistemanan den cercania di costa di lama den tur continente cu excepcion di Antartica. E ta crece extensivamente riba veld o pradonan grandi bou awa, cu ta pertenece na e ecosistemanan mas diversifica y productivo di mundo. Nan ta fungi como deposito natural di carbon y como habitat y reserva natural di cuminda pa hopi bida marino. Por ehempel, e yerba di lama na Boneiro, yerba di caña (Thalassia testudinum), ta ser comi pa e tortuga di lama berde (Chelonia mydas).

 Taxonomia 
Famia Imagen Genero Cantidad di especie Zosteraceae E famia Zosteraceae, tambe conoci como famia di yerba di lama, ta encera dos genero cu diescuater especie marino. E ta wordo encontra den awanan na costa den climanan modera y subtropical. E diversidad mas grandi ta rond Korea y Hapon.center|140x140px Phyllospadix6center|140x140px Zostera16 Hydrocharitaceae E famia Hydrocharitaceae ta ensera e mata di awa, Elodea canadensis. E famia ta encera matanan cu ta crece den awa dushi como den lama, aunke di e diesseis genero reconoci tin solamente tres cu ta biba den lama. Nan ta presente rond mundo den un gran diversidad di habitat, pero principalmente den zonanan tropical.center|140x140px Enhalus1center|140x140px Halophila19center|159x159pxThalassia2 Posidoniaceae E famia Posidoniaceae ta ensera un solo genero cu dos pa nuebe especie marino cu ta habita den awanan di Lama Mediteraneo y rond di e costa sur di Australia.center|140x140px Posidonia2-9 Cymodoceaceae E famia Cymodoceaceae, conoci tambe como yerba di baca di lama, ta ensera solamente especienan marino. Algun taxonomista no ta reconoce e famia aki.center|140x140px Amphibolis2center|140x140px Cymodocea4center|140x140px Halodule6center|140x140px Syringodium2center|114x114px Thalassodendron3
 Nota: No mester confundi yerba di lama cu algae (ehempel: sargassum) o yerba terestre cu ta crece riba e playa. 

 Proteccion 
E metodonan mas comun uza pa proteha y restaura pradonan marino ta inclui reduccion di nivelnan di nutriente, polucion y contaminacion; conscientisacion y conservacion pa medio di institui zonanan marino proteha y restauracion pa medio di transplante.

Na e estado di Florida, cual su awanan ta habita cu shete especie, e gobernador a decreta un "Seagrass Awareness Month" pa conscientisa di e necesidad pa proteha e veldnan marino. Diferente area costal rond di e Islanan ABC ta zona proteha; entre otro bou di nomber di Bonaire National Marine Park desde 1999 y Parke Marino Aruba desde 2019. Aruba tambe ta duna proteccion a base di e ley Landsbesluit bescherming inheemse flora en fauna (AB 2017 no.48) na 5 sorto di yerba di lama: Halodule wrightii, Halophila baillonis, Halophila decipiens, Halophila engelmanni y Thalassia testudinum (yerba di caña). Pradonan di yerba di Lama manera e Yerba di Caña ta di importancia pa nos ecosistema, DMN Aruba (7 di juli 2023) 

 Dia Mundial di Yerba di Lama 
Anualmente ta observa Dia Mundial di Yerba di Lama (World Seagrass Day) riba 1 di maart, dia cu ta dedica na conscientisa riba e importancia di yerba di lama y e necesidad pa conserva esaki. E Asamblea General di Nacionnan Uni a adopta mediante un resolucion na 2022 e dia special aki pa e hecho cu e ecosistemanan di yerba di lama tin un capacidad mayor pa captura carbon cu e ecosistemanan terestre.

 Wak tambe 
 Matanan protehi na Aruba

Category:Flora